laion/Wikipedia-Exotic huggingface dataset:
Ohtlik aine

Ohtlik aine on inimese tervist või keskkonda ohustav aine. Ohtlikud ained võivad olla mürgised, bioakumuleeruvad, korrosiivsed, plahvatusohtlikud jne. Ohtlik ainete käitlemiseks kehtivad tavaliselt erireeglid ja -nõuded ning nende kasutamise kogust ja kasutamisega kaasnevat keskkonnamõju püütakse minimeerida. Näiteks on Euroopa Liidus vastu võetud RoHS-i direktiiv, mis käsitleb teatud ohtlike ainete kasutamist elektri- ja elektroonikaseadmetes ning mille eesmärk on vähendada mürgiste ainete kasutamist.
Nõmme Raadio

Nõmme Raadio on rahvuslikult meelestatud[viide?] ja alternatiivseid seisukohti edastav[viide?] raadiojaam Eestis, asukohaga Tallinnas, Tähetorni tänav 21D. Raadio eestvedajateks on Margus Lepa ja Harry Raudvere. Nõmme Raadio alustas tegevust rublaaja lõpul Nõmme Noortemajas ning FM-sagedusel 1992. aasta sügisel. Levib Tallinnas ja Harjumaal ning interneti vahendusel (ka kodulehelt). 2024. aasta 16. novembril lõpetab Nõmme Raadio tegevuse FM-sagedusel Margus Lepa tervisliku seisundi tõttu. Nõmme Raadio jäi ringhäälinguloast ilma. Delfi Majandus, 6. aprill 2000 Eve Heinla. Nõmme Raadio viimased päevad. Õhtuleht, 8. aprill 2000 Tarmo Michelson. Nõmme Raadio võib tänasest vait jääda. Õhtuleht, 8. aprill 2000 Nõmme Raadio peab katkestama saated kuni kolmeks kuuks. Eesti Päevaleht, 12. mai 2000 Margus Lepa võitleb edasi. Televisioon (ajaleht) (nr 42), 18. oktoober 2004, lk 12 Eesti raadiojaamade loend Nõmme Raadio Facebookis Saatekava Nõmme Raadio meediapank Nõmme Raadio saated (otsekuulamiseks) "Radikaal" – film Nõmme Raadiost ERR (14. august 2024). "Nõmme Raadio lõpetab sügisest raadiojaamana tegevuse". ERR. Vaadatud 17. augustil 2024.
Valgevene rubla

Valgevene rubla (ISO-4217 kood BYN; 2000–2016 BYR) on Valgevene rahaühik. Rubla jaguneb 100 kopikaks. 2000–2016 kopikad kasutusel ei olnud. Valgevene rubla lühend on Br. Valgevene rubla ei ole seotud ühegi teise rahaühikuga. Käibel on pangatähed väärtusega 5, 10, 20, 50, 100, 200 ja 500 rubla. 2016. aastani olid käibel pangatähed väärtusega 100, 500, 1000, 5000, 10 000, 20 000, 50 000 100 000 ja 200 000 rubla. 2010. aasta lõpus algas valuutakriis, kui levisid kuulujutud, et riik on pankroti äärel. Mustal turul kerkis USA dollari kurss 6500 rublani. 24. mail 2011 devalveeris keskpank rubla 56%. 26. mail 2011 lubas keskpank kasutada ka välisvaluutasid. 14. septembril lasi keskpank rubla kursi vabaks. Ametlik kurss oli 5347 rubla dollari eest ning kursi ujumise esimesel päeval langes see 38%. Uus ametlik kurss oli 8680 rubla dollari eest. Ühe ööpäevaga langes Valgevene keskmine palk 135 dollari ehk 101 euro võrra. 1. juulil 2016 lasti käibele uued rahatähed, mis vahetati vanade rublade vastu kursiga 1 = 10000. Käibesse lasti ka 2009. aastal vermitud mündid. Valgevene rubla kukkus täna 38%, ERR uudised, 14. september 2011 Kopikad on tagasi: Valgevene raius valuutalt neli nulli maha, 10. juuli 2016, Ärileht "Arhiivikoopia". Originaali arhiivikoopia seisuga 9. september 2016. Vaadatud 13. septembril 2016.{{netiviide}}: CS1 hooldus: arhiivikoopia kasutusel pealkirjana (link) Rubla kursid Valgevene Keskpanga kodulehel
Triskele

Kolmjalg ehk triskele on kolmest ühte punkti koonduvast jooksvast jalast moodustatud kujund. Kolmjalg on kasutusel Bretagne'i, Sitsiilia ja Mani saare sümboolikas. Eestis on kolmjalga kujutatud Saaremaa Karja kirikus ning sõlgedel. Kolmjalga peeti õnne, päikese ja aja kulgemise sümboliks. Päikese kolm jalga tähendanud tõusvat, keskpäevast ja loojuvat päikest. Triskelioni on kasutatud ka muinasskandinaavia peajumal Odini ning kristluses Püha Kolmainsuse sümbolina. Saaremaa Karja kiriku kooriruumi lael kujutatud katkestatud jalaga kolmjalga peetakse ka maale kukkuva päikeseratta (Kaali meteoriidi) sümboliks.
El Clásico

El Clásico (katalaani keeles El Clàssic) on igasugune matš Hispaania jalgpalliklubide Madridi Real ja Barcelona vahel. Klubid mängivad igal hooajal vähemalt kaks korda Hispaania kõrgliigas; lisaks sellele kohtuvad nad aeg-ajalt ka teistel võistlustel nagu Copa del Rey, UEFA Meistrite Liiga jt. Seisuga 1. august 2017 Seisuga 13. august 2017 Manolo Sanchís mängis Madridis Realis Barcelona vastu rekordilised 43 mängu. Lionel Messi on 25 väravaga El Clásico aegade parim väravakütt. Messi on jaganud Madridi Reali vastu rekordiliselt 13 resultatiivset söötu. Märkused Sõprusmänge pole arvestatud 24 Messi El Clásico väravatest on löödud ametlikes mängudes ja üks värav sõpruskohtumises 2017. aastal. Viited "Real Madrid vs Barcelona". thefinalball.com. Vaadatud 1. august 2017.
Jaama tänav (Tallinn)

Jaama tänav on tänav Tallinnas Nõmme linnaosas Nõmme asumis. Jaama tänav algab Pärnu maantee, Vana-Pärnu maantee ja Turu platsi tänava ristmikul. Ta ristub Kõvera tänavaga (paremalt) ja lõpeb Raudtee tänava ristmikul. Tänava keskkohta on rajatud Mare Mikofi purskkaev-skulptuur "Nõmme ema" (Nõmme ema park). Tänava lõppu mõlemale poole Nõmme jaamahoonet (Jaama 18) jäävad Nõmme keskuse pargid. Enne 1922. aastat kandis tänav Vaksali (vene Вокзальная ул.; saksa Bahnhofstraße) nime. Nõmme Vabatahtlik Tuletõrje Seltsi Nõmme tuletõrjehoone. Jaama 4 Nõmme pangahoone (koos postkontoriga) asukohaga Jaama 14 Nõmme raudteepeatuse Nõmme jaamahoone (ehitatud ja laiendatud 1907–1930) asukohaga Jaama 18 Jaama tänav 1/ Pärnu maantee (algselt Pärnu mnt 127), Walter ja Reinhold Treubluti ja Veronika Steinfelsi maja. Valminud 1939. aastal, arhitekt Eugen Sacharias. Nõmme Linnaosa Valitsuse teenindussaal. Jaama 1 Nõmme Raamat. Eesti Krediidipanga Nõmme kontor. Jaama 1a Nõmme Raadio Nõmme Keskus (endine Nõmme restoran). Jaama 2 Nõmme Comarket Nõmme Pubi ERGO Kindlustuse Tallinna Nõmme kontor Põhja-Eesti Päästekeskuse Nõmme keskkomando. Jaama 4 Kassi Kohvik. Jaama 7 Lääne-Tallinna Keskhaigla Nõmme Tervisekeskus (endine Nõmme Polikliinik). Jaama 11 Sõõrikukohvik, Matkamaailm Kauplus (algne kauplus Nõmme). Jaama 12 Nõmmest Kinnisvarabüroo. Jaama 14/Raudtee 52 Eesti Posti Nõmme Postkontor. Jaama 18 Nõmme Muuseum. Jaama 18 Tallinna tänavanimed. KNAB. Nõmme ema park saab energiasäästlikud valgustid. Nõmme veebileht. Tallinn, 20. oktoober 2008 Nõmme pargid, rohealad ja puiestikud. Nõmme veebileht. Tallinn Päring kohanimeandmebaasist. Eesti kohanimed Mälestised • 8143 Postkontor ja pangahoone Jaama t. 14, 1912. a. Kultuurimälestiste riiklik register Mälestised • 8182 Nõmme jaamahoone, 1907-1930. Kultuurimälestiste riiklik register
Robert Wangila

Robert Wangila (3. september 1967 Nairobi – 24. juuli 1994 Las Vegas) oli Keenia poksija. Wangila võitis II kergekeskkaalus (kuni 67 kg) 1988. aasta Souli olümpiamängude poksivõistlustel kuldmedali ja tuli olümpiavõitjaks. See oli Keenia esimene ja on seni olnud ainuke olümpiakuldmedal poksis ning ka teistel spordialadel peale kergejõustiku. Wangila (poksijanimega Wangila Napunyi) poksis veebruarist 1989 kuni juulini 1997 elukutselisena. Ta osales kokku 27 kohtumisel ning võitis neist 22 (neist 16 nokaudiga) ja kaotas 5 (need kõik nokaudiga) kohtumist. Wangila poksis 22. juulil 1994 Las Vegases David Gonzálezega. Kohtunik katkestas võistluse 9. raundil, sest Wangila ei olnud enam suuteline edasi võistlema. Kohtumise võitjaks määrati tehnilise nokaudiga González, mille vastu hiljem protestisid Wangila esindajad, sest katkestamise hetkel juhtis Wangila punktidega. Wangila kaotas hiljem riietusruumis teadvuse ning viidi haiglasse. Ta suri ülejärgmisel päeval haiglas. Kuna ta oli USA-s olnud ajal pöördunud islamisse, nõudis ta abikaasa, et Wangila maetaks islami kommete kohaselt. Selle vastu protestisid Wangila kristlikud sugulased Keenias. Kohtunik USA-s tegi otsuse abikaasa kasuks. Tim Kawakami. 1988 Olympic Gold Medalist Napunyi Dies After KO Loss. Los Angeles Times, 25.07.1994. 24. suveolümpiamängude poksivõistlus. Sŏul 1988. Tulemused inglise keeles Robert Wangila veebisaidil BoxRec (inglise)
2012. aasta Ameerika Ühendriikide presidendivalimised

2012. aasta Ameerika Ühendriikide presidendivalimised olid USA 57. presidendivalimised, mis toimusid 6. novembril 2012. Ameerika Ühendriikide presidendivalimistel valitakse valijamehed 538-liikmelisesse valimiskogusse. Iga osariigi valijameeste arv sõltub osariigi rahvaarvust vastavalt 2010. aasta rahvaloendusele. 48 osariigis enim hääli saanud kandidaat saab kogu osariigi valijameeste hääled, Nebraskas ja Maine'is aga saab osariigis enim hääli saanud kandidaat kaks häält, ning vastavas Esindajatekoja ringkonnas võitnud kandidaat saab selle ringkonna hääle. Võiduks vajatakse 270 häält. Ametis olev president, Demokraatliku Partei esindaja Barack Obama võitis 26 osariigis ja Columbia ringkonnas kogudes 50,94% kõigi valijate häältest ja saades 332 valijameest. Valijamehed valisid presidendi 17. detsembril 2012. Presidendikandidaadid valiti parteide kokkutulekutel, mis toimusid Vabariiklikul Parteil 27.–30. augustil 2012 ja Demokraatlikul Parteil 3.–6. septembril 2012. Lõplike kandidaatide leidmiseks toimusid osariikides alates 2012. aasta jaanuarist parteide eelvalimised. Teiseks ametiajaks kandideeris Demokraatliku Partei esindajana Barack Obama. Barack Obama Vabariikliku Partei eelvalimistel kandideerimisest teatasid Michele Bachmann, Herman Cain, Newt Gingrich, Jon Huntsman, Gary E. Johnson, Ron Paul, Rick Perry, Mitt Romney ja Rick Santorum. Mitt Romney, endine Massachusettsi kuberner Michele Bachmann, Esindajatekoja liige Minnesotast (loobus 4. jaanuaril 2012) Herman Cain, ettevõtja Georgiast (loobus 3. detsembril 2011) Jon Huntsman, endine Utah' kuberner (loobus 16. jaanuaril 2012) Gary E. Johnson, endine New Mexico kuberner (loobus 28. detsembril 2011) Tim Pawlenty, endine Minnesota kuberner (loobus 14. augustil 2011). Rick Perry, Texase kuberner (loobus 19. jaanuaril 2012) Ron Paul, Esindajatekoja liige Texasest (lõpetas aktiivse kampaania 14. mail 2012) Newt Gingrich, endine esindajatekoja spiiker Georgiast (loobus 2. mail 2012) Rick Santorum, endine senati liige Pennsylvaniast (loobus 10. aprillil 2012) Buddy Roemer, endine Louisiana kuberner (loobus 22. veebruaril 2012) Thaddeus McCotter, esindajatekoja liige Michiganist) 27.–30. augustil 2012 toimunud Vabariiklikul Partei kokkutulekul valiti partei kandidaadiks Mitt Romney. Lisaks kahele suurele parteile seadsid oma kandidaadid üles ka mitmed väikeparteid, nt Ameerika Ühendriikide Roheline Partei (Jill Stein), Libertaarne Partei (Gary Johnson), Konstitutsioonipartei (Virgil Goode) ja Ameerika Ühendriikide Sotsialistlik Partei (Stewart Alexander). CNN – Iowa Bachmann, Gingrich, Huntsman, Perry ja Santorum ei saanud 10 000 toetusallkirja ning ei saa kandideerida. Obama vs Romney arvamusküsitluste tulemused Vabariikliku Partei kandidaatide toetuse arvamusküsitluste tulemused
Lõhnav neitsikummel

Lõhnav neitsikummel (Tanacetum parthenium) ehk lõhnav püreeter on korvõieliste sugukonda soolikarohu perekonda kuuluv mitmeaastane rohttaim. Taime kõrgus on 60–120 cm. Valged, kollase südamikuga õied puhkevad juulis-augustis. Lehed meenutavad härjasilma lehti. Algne levila on Balkani poolsaar, Anatoolia ja Kaukasuse mäestik. Tänu kultiveerimisele on taim nüüdseks levinud kõikjale Euroopas, Põhja-Ameerikasse ning Tšiilisse. Eelistab kuivemat, hästi vettläbilaskvat pinnast. Botaanik John Gerard soovitas kasutada lõhnavat neitsikummelist "peapöörituse ja uimasuse" raviks. 17. sajandil soovitas Culpeper kasutada taime peavalu ja külmetusnähtude leevendamiseks. 18. sajandi lõpus kasutati lõhnavat neitsikummelit oopiumisõltuvusest võõrutamise nähtude leevendamiseks. Tänapäeval valmistatakse neitsikummelist peavaluravimeid. Käesoleval ajal peab droog Euroopa farmakopöa nõuete kohaselt sisaldama vähemalt 0,2% partenoliidi. Lõhnav neitsikummel võib raseduse ajal lootele tugevat farmakoloogilist toimet avaldada, põhjustades nurisünnitusi. Lõhnav neitsikummel on homöopaatias kasutusel ematinktuuri valmistamisel ja lahjenduses D1 (esimene detsimaallahjendus – 1 osa ematinktuuri ja 9 osa lahjendajat). Meie kliimas kasvatatakse üheaastasena. Madalad sordid sobivad ideaalselt peenra ääriseks, õuevaasidesse, rõdukastidesse. Lõikelillena säilivad kaua värsked. "Ravimina määratletud raviomadustega ainete ja taimede nimekiri". Originaali arhiivikoopia seisuga 8. mai 2014. Vaadatud 7. mail 2014. McVicar. J., "Suuri yrttikirja", WSO, 2004 Ain Raal, "Maailma ravimtaimede entsüklopeedia", lk 892–893, Tallinn: Eesti Entsüklopeediakirjastus, 2010 Tatjana Brilene, Anu Hedman, Anne Kirss, Anneli Kullamaa, Janika Kõrv, Kersti Oselin, Karin Otter, Tiina Ristimäe, Piret Visnapuu, "Rasedate farmakoteraapia", kirjastus Medicina, lk 115, 2007, ISBN 978 9985 829 82 0 A.Raal, "Maailma ravimtaimede entsüklopeedia", lk 892–893, Tallinn: Eesti Entsüklopeediakirjastus, 2010 Lõhnav neitsikummel andmebaasis eElurikkus
Surnuaiavahi tütar

"Surnuaiavahi tütar" on 2011. aastal valminud Eesti mängufilm, mille režissöör on Katrin Laur. Filmis mängisid Maria Avdjuško, Rain Simmul, Kerttu-Killu Grenman ja Arvo Kukumägi. Filmi tootsid ettevõtted Estinfilm ja Content Provider. 2011. aasta jooksul kogus film "Surnuaiavahi tütar" Eesti kinodes 6291 vaatajat. "Arhiivikoopia" (PDF). Originaali (PDF) arhiivikoopia seisuga 29. aprill 2013. Vaadatud 20. augustil 2012.{{netiviide}}: CS1 hooldus: arhiivikoopia kasutusel pealkirjana (link)
Edmunds Sprūdžs

Edmunds Sprūdžs (sündinud 21. juunil 1980 Riias) on Läti poliitik, kes oli Läti keskkonnaminister Valdis Dombrovskise kolmandas valitsuses alates 25. oktoobrist 2011 1. detsembrini 2013. Ta oli Zatlersi Reformipartei asutajaliige ja oli partei peaministrikandidaat 2011. aasta Läti parlamendivalimistel. 2013. aastal astus ta parteist välja. DELFI. "Saeima izsaka uzticību Dombrovska trešajai valdībai". Delfi.lv. Vaadatud 25.10.2011. Elulugu Läti valitsuse kodulehel
Álvaro Arbeloa

Álvaro Arbeloa Coca (sündinud 17. jaanuaril 1983 Salamancas) on endine Hispaania jalgpallur, kaitsja. Hispaania rahvuskoondisega võitis Arbeloa 2008. aasta EM-i ja 2012. aasta EM-i ning 2010. aasta MM-i kuldmedali. Madridi Real (2004–2006) Deportivo La Coruña (2006) Liverpool (2007–2009) Madridi Real (2009–2016) West Ham United (2016–2017) UEFA Meistrite Liiga: 2013–14, 2015–16 Maailma klubide karikas: 2014 Euroopa superkarikas: 2014 Hispaania meister: 2011–2012 Copa del Rey: 2010–11, 2013–14 Supercopa de España: 2012 2008. aasta Euroopa meistrivõistlused jalgpallis: kuldmedal 2010. aasta jalgpalli maailmameistrivõistlused: kuldmedal 2012. aasta Euroopa meistrivõistlused jalgpallis: kuldmedal 2009. aastal abiellus Arbeloa Carlota Ruiziga. 26. aprillil 2010 neil sündis tütar.
Lassana Diarra

Lassana Diarra (sündinud 10. märtsil 1985 Pariisis) on endine Prantsusmaa jalgpallur, kaitsev poolkaitsja. Klubikarjääri jooksul mängis ta muuhulgas Chelseas, Arsenalis, Madridi Realis ja Paris Saint-Germainis. Debüüdi Prantsusmaa rahvuskoondises tegi Diarra 24. märtsil 2007 EM-i valikmängus Leedu vastu. Ta on kuulus Prantsusmaa koondisse 2008. aasta Euroopa meistrivõistlustel. Prantsusmaa alagrupist edasi ei pääsenud. Üheski mängus Diarra väljakule ei pääsenud. Chelsea FA Cup: 2007 Football League Cup: 2007 Portsmouth FA Cup: 2008 Madridi Real Hispaania meister: 2010–11 Copa del Rey: 2010–11 Supercopa de España: 2012 Paris Saint-Germain Ligue 1: 2017–18 Coupe de France: 2017–18 Coupe de la Ligue: 2017–18 Trophée des Champions: 2018 Chelsea aasta noormängija: 2006  Lassana Diarra – pildid, videod ja helifailid Wikimedia Commonsis
Fábio Coentrão

Fábio Alexandre da Silva Coentrão (sündinud 11. märtsil 1988 Vila do Condes) on Portugali jalgpallur, poolkaitsja. Rio Ave (2005–2007) Benfica (2007–2011) → Nacional (laenul) (2008) → Zaragoza (laenul) (2008) → Rio Ave (laenul) (2009) Madridi Real (2011–2918) →Monaco (laenul) (2015–2016) →Lissaboni Sporting (laenul) (2017–2018) Rio Ave (2018–2019) Rio Ave (2020–) Debüüdi Portugali koondises tegi Coentrão 14. novembril 2009 mängus Bosnia ja Hertsegoviina vastu. Portugali koondises osales ta meeskonna igas mängus 2010. aasta MM-il. Oma esimese värava Portugali koondises lõi ta 10. augustil 2011 sõprusmängus Luksemburgi jalgpallikoondisega. Ta on esindanud Portugali koondises ka 2012. aasta Euroopa meistrivõistlustel ja 2014. aasta maailmameistrivõistlustel. 2012. aasta Euroopa meistrivõistlustel kuulus ta turniiri sümboolsesse koosseisu. Benfica Portugali meister: 2009–10 Taça da Liga: 2009–10, 2010–11 Madridi Real Hispaania meister: 2011–12, 2016–17 Copa del Rey: 2013–14 Supercopa de España: 2012 UEFA Meistrite Liiga: 2013–14, 2016–17 UEFA Superkarikas: 2014 Klubide maailmameistrivõistlused: 2014, 2016 Profiil Madridi Reali kodulehel
Turu plats

Turu platsi tänav on tänav Tallinnas Nõmme linnaosas Nõmme asumis. Turu platsi tänav algab Pärnu maantee, Vana-Pärnu maantee ja Jaama tänava ristmikul. Ta ristub Suusa (paremalt) ja Piiri tänavaga (paremalt) ning lõpeb Mustamäe nõlval Ehitajate teega. Enne Teist maailmasõda kandis tänav nime Turg ja kuni 1966. aastani Turuplats. Nõmme Kultuurikeskus. Turu plats 2 Kardemoni kohvik Turu plats 3 // Vana-Mustamäe tänav 2 Restoran Kius. Turu plats 4 SEB Panga Nõmme harukontor. Turu plats 5/7 Nõmme turg. Turu plats 6/Piiri 6 Päring kohanimeandmebaasist. Eesti kohanimed
Dalmaatsia neitsikummel

Dalmaatsia neitsikummel ehk dalmaatsia püreeter (Tanacetum cinerariifolium) on korvõieliste sugukonna soolikarohu perekonda kuuluv mitmeaastane taimeliik. Taime kõrgus 35 cm. Valgete keelõite ja kollaste putkõitega korvõied. Hallikasrohelised, alumiselt küljelt valged, sügavalt lõhestunud lehed. Algne levila Dalmaatsia rannik. Tänapäeval kasvatatakse teda kultuurtaimena näiteks Jaapanis, Lõuna-Aafrikas ja Kesk-Euroopas. Eelistab päikeselist kasvukohta ning vettläbilaskvat pinnast. Dalmaatsia neitsikummeli õite jahu oli tuntud nime all "dalmaatsia putukamürk", nüüd tuntakse seda püreeterina. Püreeter on hea looduslik putukamürk, kuna ta on imetajatele ohutu ning ei kogune keskkonda ja organismi. Mürk ründab putukate närvisüsteemi. Püreetriga võib tõrjuda kõiki tuntud kahjureid. Püreeter segatakse piirituse ja veega ning pritsitakse hämaras, sest segu toimeained lagunevad päikese käes.
Veksellüliti

Veksellüliti on kolme klemmiga lüliti, mille kasutamine võimaldab tarvitit (harlikult valgustit) sisse ja välja lülitada kahest lülitist, mis on paigutatud ruumi(de)s eri kohtadesse (näiteks koridori või trepikäigu otstesse). Faasijuht L (paigalduskaabli pruuni, musta või halli isolatsiooniga soon) ühendatakse ühe veksellüliti klemmiga L (vanemates lülitites P; see kontakt võib olla värviline, näiteks punane). Teise lüliti klemmi L külge ühendatakse tarvitisse minev juhe (nn lambijuhe, skeemil valge). Lülitite ülejäänud klemmid ühendatakse omavahel (skeemil punased juhtmed). Paigalduskaabli neutraaljuht N (sinise sooneisolatsiooniga) ja katsejuht PE (rohe-kollane) ühendatakse tarviti vastavate klemmidega. Veksellülititele ei saa märkida sisse- ja väljalülitatuse asendit, sest need sõltuvad teise lüliti olekust, ehk muutes teise lüliti olekut muutub esimese lüliti olek vastupidiseks. Selleks et saaks valgustust lülitada enam kui kahest kohast, ühendatakse veksellülitite vahele üks või mitu ristlülitit. Ristlüliti Lülitite ühendusskeemid
Roosa neitsikummel

Roosa neitsikummel ehk roosa püreeter (Tanacetum coccineum) on korvõieliste sugukonna soolikarohu perekonda kuuluv mitmeaastane taimeliik. Taim on 30-60 cm kõrgune. Õied suured, valged või punased, mõnikord kollaka varjundiga. Helerohelised lehed. Kasvab looduslikult Kaukasuses ja Iraanis. Kasutatakse nagu dalmaatsia neitsikummelit. Tanacetum coccineum andmebaasis eElurikkus
Nõmme turg

Nõmme turg on turg Tallinnas Nõmme linnaosas Nõmme asumis aadressil Turu plats 8. Turg tegutseb piirkonnas alates 1908. aastast. Nõmme turuhoone projekteeris arhitekt Robert Natus. Turg avati 1930. aastal . Nõmme turu juures on ühissõidukipeatus Nõmme, kus peatuvad bussid 10, 27, 23, 33 ja 36. Kuni 1959. aastani asus turu juures Liiva–Vääna kitsarööpmelisel raudteel peatus Nõmme-Turg. Nõmme turg koos turuhoonega renoveeriti 2009. aastal. 2010. aasta aprillis hävis turuhoone põlengus täielikult, kuid taastati väliselt esialgsel kujul ja avati uuesti sama aasta novembris. Ajalugu. Nõmme turg Koduleht Nõmme turg. Nõmme veebileht. Tallinn Nõmme Turg. Facebook
Püramiid-koerakäpp

Püramiid-koerakäpp; ka Püramiidjas koerakäpp (Anacamptis pyramidalis) on käpaliste sugukonda koerakäpa perekonda kuuluv rohttaim. See on ainus koerakäpa perekonda kuuluv liik. Püramiid-koerakäpp on Eestis II kategooria kaitsealune taim. Püramiid-koerakäpp on levinud Euroopa lõunapoolsematel aladel, Väike-Aasias, Kaukaasias, Süürias ja Iraanis, samuti ka Põhja-Aafrikas. Lõunas ulatub tema areaal Tuneesia ja Alžeeriani. Eesti on püramiid-koerakäpa üks põhja- ja kirdepoolsemaid kasvukohti. Teda ei kasva näiteks kuskil Skandinaavia mandriosas ning samuti ei ole teda leitud ka Lätist ega Leedust. Eestile kõige lähemate rikkalikumate leiukohtadega on Ojamaa. Mandri-Eestis on koerakäpa kasvukohaks Noarootsi poolsaar, aga seda on leitud ka Lääneranna vallast. Taime teised leiukohad on Saaremaal, täpsemalt Lääne-Saaremaal ja Sõrve poolsaarel. Püramiid-koerakäpp kasvab lubjarikastel loo- ja rannaniitudel, puisniitudel, hõredates salu- või loometsades . Püramiid-koerakäpp on 20–40 sentimeetri kõrgune. Taime vars on pikk, peenike ja püstine. Varre alusel on mõned (tavaliselt kaks) pruunikad labata lehetuped. Varrel on suhteliselt pikad (kuni 12 cm) ja kitsad (laius kuni 1,1 cm) teravatipulised lehed. Lehed ümbritsevad vart tupetaoliselt ja seda kogu varre ulatuses. Taime päris ülemised lehed on kõrglehtede taolised. Schmeidt, O. Eestimaa orhideed. Tallinn: Varrak. 1996, lk 109–111 "II kaitsekategooria liikide kaitse alla võtmine". www.riigiteataja.ee. Vaadatud 10.12.2011. "Püramiid-koerakäpp, täiendav info". bio.edu.ee. Vaadatud 10.12.2011. "Püramiid-koerakäpp". bio.edu.ee. Vaadatud 10.12.2011. Kull, T., Tuulik, T. Kodumaa käpalised. Tallinn. 2002, lk 72–73 Püramiid-koerakäpp andmebaasis eElurikkus
Baktijar Artajev

Baktijar Garifollaulõ Artajev (kasahhi keele slaavi kirjas Бақтияр Ғарифоллаұлы Артаев; araabia kirjasباقتيار عاريفوللاۇلى ارتاەۆ; sündinud 14. märtsil 1983 Tarazis) on Kasahstani endine poksija. Artajev võitis II kergekeskkaalus (kuni 69 kg) 2004. aasta Ateena olümpiamängude poksivõistlustel kuldmedali ja tuli olümpiavõitjaks. Ta sai nendel olümpiamängudel parima tehnikaga poksijale mõeldud Val Barkeri karika. Ta osales II kergekeskkaalus (kuni 69 kg) ka 2008. aasta Pekingi olümpiamängude poksivõistlustel, kuid kaotas veerandfinaalis hilisemale kuldmedali- ja olümpiavõitjale James DeGale'ile (Suurbritannia) ja jäi edasisest medaliheitlusest välja. Artajev osales II kergekeskkaalus (kuni 69 kg) 12. maailmameistrivõistlustel (Bangkok, 2003), kuid kaotas veerandfinaalis hilisemale hõbemedalivõitjale Šerzod Hussanovile (Usbekistan) ja jäi edasisest medaliheitlusest välja. Ta sai II kergekeskkaalus (kuni 69 kg) 13. maailmameistrivõistlustel (Mianyang, 2005) pronksmedali, kaotades poolfinaalis hilisemale kuldmedalivõitjale ja maailmameistrile Erislandy Larale (Kuuba). Ta sai keskkaalus (kuni 75 kg) 14. maailmameistrivõistlustel (Chicago, 2007) pronksmedali, kaotades poolfinaalis hilisemale hõbemedalivõitjale Alfonso Blancole (Venezuela). 28. suveolümpiamängude poksivõistlus. Ateena 2004. Tulemused inglise keeles 29. suveolümpiamängude poksivõistlus. Peking 2008. Tulemused inglise keeles 12. maailmameistrivõistlused poksis. Bangkok 2003. Tulemused inglise keeles 13. maailmameistrivõistlused poksis. Mianyang 2005. Tulemused inglise keeles 14. maailmameistrivõistlused poksis. Chicago 2007. Tulemused inglise keeles Baktijar Artajev veebisaidil Olympedia (inglise)